Milanon metropolikaupunki

Milanon metropolikaupunki (ital. Città metropolitana di Milano) on yksi Italian maakuntatason hallintoalueista. Se sijaitsee Lombardian alueella Italian pohjoisosissa. Milanon metropolikaupunki korvasi Milanon maakunnan (ital. Provincia di Milano) 1. tammikuuta 2015 alkaen. Milanon metropolikaupungin pinta-ala on 1 576 km² ja asukasluku vähän yli 3,2 miljoonaa. Metropolikaupunki muodostuu 134 kunnasta, ja sen pääkaupunki on Milano. Metropolikaupungin suurimmat kaupungit ovat (31.12.2015): Milano: 1 345 851 asukasta Sesto San Giovanni: 81 608 asukasta Cinisello Balsamo: 75 078 asukasta Legnano: 60 262 asukasta Rho: 50 434 asukasta. Lähteet Aiheesta muualla Kuvia tai muita tiedostoja aiheesta Milanon metropolikaupunki Wikimedia Commonsissa Virallinen sivusto (italiaksi)